Практычна кожная карціна майстра прысвечана нейкаму адметнаму помніку Навагрудчыны. Гарадскі пейзаж Я.Даўлюд лічыць той залатой сярэдзінай, якую ўдалося спасцігнуць за гады няспыннай працы. Калі мастак бярэцца за новую справу, дык імкнецца адлюстраваць прыроду вобразна і маляўніча, каб гледачу “чутно” было шапаценне лісця, гоман ручаін, паданне снегу, каб ён убачыў усходы і захады сонца, красаванне палёў і лугоў, гоман азёр і лясоў. У свядомасці Яўгена Віктаравіча родны Навагрудак паўстае нібы казачны гарадок. Імкненне адлюстраваць яго ў розныя поры года, паказаць непаўторнасць архітэктурных шэдэўраў яднае мінулае і цяперашняе...